Matjaž Zadravec, izvršni direktor družbe Royal Vision Group s sedežem v Dubaju, je bil pretekli teden po izboru globalne poslovne revije Bussines Worldwide Magazine proglašen za finančnega direktorja leta na območju Združenih arabskih emiratov. Mlada, petletna družba zaposluje 15 strokovnjakov s področja naprednih tehnologij in umetne inteligence, ki temelji na lastnem "Royal Vision intelligent fund's two-brain system" Deluje tako, da s pomočjo tehnologije zelo hitro analizira trg in nato predlaga določen posel. Metodologija temelji na pametni analizi velike količine podatkov, ki vključuje tudi faktorje verjetnosti.

"To priznanje pomeni prepoznavanje naših modelov za napovedovanje učinkovitih poslovnih odločitev. Ljudem, ki delamo v Royal Vision Group, pa pomeni zelo veliko, in se lahko meri z zadovoljstvom, ki ga občutimo, ko stranke z našo pomočjo dosežejo velike poslovne zmage," je dejal Zadravec, ki je slovenski javnosti bolj znan tudi po tem, da je bil med letoma 2010 in 2012 predsednik uprave Tuš Holdinga. V Dubaju pa poslovno sodeluje z dr. Andrejem Vizjakom, nekdaj zaposlenim v svetovalni hiši PwC. (gr)